CELEX: 32005D0828
Language: fi
Date: 2005-11-23 00:00:00
Title: 2005/828/EY: Komission päätös, tehty  23 päivänä marraskuuta 2005 , päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä Espanjassa  (tiedoksiannettu numerolla K(2005) 4481)   (ETA:n kannalta merkityksellinen teksti)

26.11.2005   
            
            
               FI
            
            
               Euroopan unionin virallinen lehti
            
            
               L 311/37
            
         
      KOMISSION PÄÄTÖS,
   tehty 23 päivänä marraskuuta 2005,
   päätöksen 2005/393/EY muuttamisesta niiltä osin kuin se koskee lampaan bluetongue-tautiin liittyviä rajoitusvyöhykkeitä Espanjassa
   (tiedoksiannettu numerolla K(2005) 4481)
   (ETA:n kannalta merkityksellinen teksti)
   (2005/828/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 2 kohdan d alakohdan, 8 artiklan 3 kohdan ja 19 artiklan kolmannen kohdan,
   sekä katsoo seuraavaa:
   
               (1)
            
            
               Direktiivissä 2000/75/EY vahvistetaan säännöt bluetongue-taudin valvomiseksi ja toimenpiteet sen torjumiseksi yhteisössä; toimenpiteisiin kuuluvat muiden muassa suoja- ja valvontavyöhykkeiden perustaminen ja kielto siirtää eläimiä näiltä vyöhykkeiltä.
            
         
               (2)
            
            
               Lampaan bluetongue-tautiin liittyvistä suoja- ja valvontavyöhykkeistä sekä näiltä vyöhykkeiltä ja niiden kautta tapahtuviin siirtoihin sovellettavista edellytyksistä 23 päivänä toukokuuta 2005 tehdyssä komission päätöksessä 2005/393/EY (2) säädetään niiden yleisten maantieteellisten alueiden rajaamisesta, joille jäsenvaltioiden on perustettava bluetongue-taudin osalta suoja- ja valvontavyöhykkeitä (jäljempänä ’rajoitusvyöhykkeet’).
            
         
               (3)
            
            
               Espanja on ilmoittanut komissiolle, että viruksen esiintymistä on havaittu eräillä serotyypin 4 rajoitusvyöhykkeen uusilla reuna-alueilla.
            
         
               (4)
            
            
               Rajoitusvyöhykettä olisi tämän vuoksi laajennettava ottaen huomioon saatavilla olevat tiedot vektorihyönteisten ekologiasta ja niiden kausittaisen aktiivisuuden kehittymisestä.
            
         
               (5)
            
            
               Päätös 2005/393/EY olisi sen vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/393/EY liitteessä I Espanjaa koskeva vyöhykkeen E osa seuraavasti:
   ”Espanja:
   
               —
            
            
               Cádizin, Málagan, Sevillan, Huelvan, Córdoban, Cáceresin ja Badajozin maakunnat
            
         
               —
            
            
               Jaénin maakunta (seuraavat piirikunnat: Jaén ja Andújar)
            
         
               —
            
            
               Toledon maakunta (seuraavat piirikunnat: Almorox, Belvis de la Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos ja Juncos)
            
         
               —
            
            
               Ávilan maakunta (seuraavat piirikunnat: Arenas de San Pedro, Candeleda, Cebreros, Las Navas del Marqués, Navaluenga ja Sotillo de la Adrada)
            
         
               —
            
            
               Ciudad Realin maakunta (seuraavat piirikunnat: Almadén, Almodóvar del Campo, Ciudad Real, Horcajo de los Montes, Malagón, Manzanares ja Piedrabuena)
            
         
               —
            
            
               Salamancan maakunta (seuraavat piirikunnat: Bejar, Ciudad Rodrigo ja Sequeros)
            
         
               —
            
            
               Madridin maakunta (seuraavat piirikunnat: Aranjuez, El Escorial, Griñón, Navalcarnero ja San Martin de Valdeiglesias).”
            
         2 artikla
   Tätä päätöstä sovelletaan 29 päivästä marraskuuta 2005 alkaen.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 23 päivänä marraskuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 327, 22.12.2000, s. 74.
   
      (2)  EUVL L 130, 24.5.2005, s. 22. Päätös sellaisena kuin se on viimeksi muutettuna päätöksellä 2005/763/EY (EUVL L 288, 29.10.2005, s. 54).